ทันเกมส์ ภาคบ่าย – บล.ไทยพาณิชย์
สรุปทิศทางตลาดภาคเช้า และแนวโน้มการลงทุนภาคบ่าย โดย บล.ไทยพานิชย์ 
24 ก.พ. 2559

สรุปภาวะตลาดภาคเช้า : แกว่งในแดนลบก่อนปิดบวก – SET เช้านี้แกว่งตัวในแดนลบเกือบตลอดช่วงเวลาซื้อขาย ก่อนที่จะมาปิดในแดนบวกได้ สวนทางกับทิศทางดัชนีตลาดหุ้นในภูมิภาคที่ปรับตัวลง จากแรงกดดันของราคาน้ำมันดิบเมื่อคืนนี้ ดัชนี SET index ปิดภาคเช้าที่ระดับ 1326.44 จุด +0.65 จุด หรือ +0.1% ด้วยมูลค่าซื้อขายที่ระดับ 1.8 หมื่นลบ. หุ้นกลุ่มหลักที่ปรับตัวขึ้นหนุนตลาดได้แก่ ก่อสร้าง +0.9% และโรงพยาบาล +0.7% ในขณะหุ้นกลุ่ม พลังงาน -1.3% และปิโตรฯ -0.8% ปรับตัวลงกดดันดัชนี ด้านค่าเงินบาททรงตัวใกล้ระดับ 35.70 บาท ไม่เปลี่ยนแปลงมากนัก
กลยุทธ์ที่แนะนำ :  ช่วงบ่าย: คาดช่วงบ่ายแกว่งตัวในกรอบระหว่างแดนบวกกับแดนลบต่อ โดยรวมยังไม่มีปัจจัยที่อาจเข้ามามีผลต่อการเคลื่อนไหวตลาดในช่วงนี้มากนัก การย่อตัวลงของ SET index วันนี้คาดเป็นแค่การพักฐานในระยะสั้น นักลงทุนสามารถเล่นเก็งกำไรตามทิศทางการเคลื่อนไหวของดัชนีได้ โดยแนวต้านระหว่างวันอยู่ที่ระดับ 1327 และ 1340 จุด ในขณะที่การย่อตัวลงมีแนวรับที่ 1320 และ 1310 จุด หุ้นแนะนำทางเทคนิคบ่ายนี้ได้แก่ SIRI (รับ 1.55 ต้าน 1.65 cut 1.53) และ TCAP (รับ 37.5 ต้าน 38.5 cut 36.0)
 